**Aalborg Universitet**  
Klinisk Institut  
Selma Lagerløfs Vej 249  
9220 Gistrup

D. 31.03.2023

**Referat af mundtlig evaluering på modul 6.1 på 6. semester KA**

Referent: Kristine Uldal Knudsen

Deltagere: Modulkoordinator Jakob Dal, klinisk koordinator Stig Andersen, studiesekretær Kristine Uldal Knudsen og ca. 40 studerende på 6. semester KA.

**Overordnet evaluering**

* God idé at bruge dem der kan huske hvordan det er at være studerende. Brug gerne yngre undervisere f.eks. ph.d.-studerende. De er ofte ret engagerede og gør det mere spændende.
* Det er rigtig godt når underviserne i slutningen af deres undervisning fortæller hvad der er mest vigtig i deres undervisning: ”Take-Home Messages”.
* Ros til de forelæsninger der har fokus på at ”lige om lidt er I KBU-læger” og ikke fokus på eksamen. Dog har nogle har et for højt niveau og for subspecielt.
* Dage med flere undervisere har været gode. Undervisning anbefales derfor at forgå i 1-2 timer. Det bliver nogle gange for langtrukken/dybdegående hvis underviserne skal undervise i 3-4 timer.
* Underviserne glemmer ofte pauser og nogle gange er det kun 5 min. pauser i en 4 timers forelæsning.
* Der har været stor forskel på undervisningsmetoderne. De studerende kunne godt lide når der bliver brugt cases.
* Underviserne skal blive bedre til at forny deres undervisningsmateriale og huske at sende den opdaterede version til studiesekretæren.
* God administrativ planlægning. De fleste af underviserne har også været gode og spændene, men underviserne skal blive bedre koordinere hvad de undervisere i. Et forslag kan være temadage.
* Stor utilfredshed med at undervisere ikke møder op. Ofte har underviseren ikke givet besked om at de er forhindret. Sket 3-5 gange i løbet af modulet. Det har specielt været et problem hos kardiologerne. De studerende siger at de kan bruge tiden bedre, hvis underviser giver besked om aflysning.
* Hvis en forelæsning er blevet aflyst og de studerende har 1 times undervisning senere på dagen er det nogle gange blevet omlagt til online undervisning. Det vil være mere optimalt hvis det var både kunne være fysisk og online forelæsning.
* Spørgsmål om undervisningen kan gøres både virtuelt og med fysisk fremmøde. De er det på KU og AU.   
  Svar: Det skaber en bedre dialog hvis det kun er med fysisk fremmøde. Det kræver også det korrekte udstyr i undervisningslokalerne til at det kan lade sig gøre, samt at underviser skal vide hvordan udstyret virker.
* Underviserne skal kun bruge digitale hjælpemidler, f.eks. Padlet, hvis de ved hvordan det virker.
* Vedr. IT: Der gik alt for lang tid før underviserne fik det hele til at virke. Enten skal de blive bedre til IT eller så skal der laves en aftale med nogle studerende om at de hjælper underviserne.
* Nogle forelæsninger føler de studerende er overflødige f.eks. strålefysisk, personlig medicin og specialkirurgi. Det anbefales derfor at der kigges på hvilke forelæsninger der er nødvendige. Nogle emner undervises der I flere gang fx lungecancer af både onkologerne og lungemedicinerne.
* En anden problematik er at underviserne ikke ved/har glemt hvilket semester de skal undervise på. Derfor bliver der ikke altid undervist på det rigtige niveau eller det bliver en genfortælling af samme forelæsning som på 1.-2.semester. Det har være et problem ved undervisning i urologi og ortopædkirurgi. Thoraxkirurgi kan evt. gøres kortere.
* Nogle af underviserne stiller også for høje krav og siger *”det er I skal på dag-1 i KBU”* og så er der undervist i noget som man først skal kunne efter et 6 måneders KBU-forløb.
* Nogle undervisere siger også *”dette her skal I ikke kunne, men det syntes jeg er sjovt”*. Dette er ikke brugbart for de studerende.
* 6. semester er ikke egnet til at medbringe patienter til undervisning (af mange studerende).
* Der var en del spørgsmål til eksamen og om hjælpemidler til eksamen.